คือหนูมีเพศสัมพันธ์กันแฟนเมื่อ14มกรา แต่ใส่ถุงยาง แล้วก็กินยาคุมฉุกเฉินไป หลังกินยาคุมฉุกเฉิน ก็มีเลือด 2-3 วัน แล้วก็หาย จนถึงตอนนี้ประจำเดือนยังไม่มาเลย หนูจะท้องมั้ยคะ
สวัสดีค่ะ การมีเพศสัมพันธ์โดยการใส่ถุงยางอนามัย จะมีโอกาสตั้งครรภ์ได้ประมาณ 2%-18% และหากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้มากกว่า 95%หลังจากทานยาคุมฉุกเฉินไปภายใน 1 สัปดาห์ อาจมีเลือดออกจากช่องคลอดได้ ซึ่งเลือดดังถือเป็นเลือดที่เกิดจากผลข้างเคียงของยา ไม่ใช่ประจำเดือนจริงๆสำหรับการที่ประจำเดือนยังไม่มา อาจเกิดจาก1. ผลของยาคุมฉุกเฉิน ที่ทำให้ประจำเดือนมาช้าได้2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วสำหรับสาเหตุจากการตั้งครรภ์นั้น เป็นไปได้น้อยมากแนะนำควรรอประจำเดือนไปอีกซักระยะ ประจำเดือนน่าจะมาในที่สุดแต่หากกังวล ก็อาจลองตรวจหาการตั้งครรภ์ดูค่ะ